**MÜÜGISEADMETE ÜÜRILEPING nr.5.1.3.2316**

“ 02. MAI 2019

Käesoleva üürilepingu (edaspidi Leping) on sõlminud:

**AS A. Le Coq**, registrikood 10034247, asukoht Laulupeo pst 15, Tartu (edaspidi Omanik),

mida esindab Andrus Henga ja

**Riigimetsa Majandamise Keskus** registrikood 70004459 (edaspidi Kasutaja), mida esindab RMK juhatuse 26.03.2019 otsusega nr 1-32/41 kinnitatud RMK Sagadi metsakeskuse põhimääruse alusel Helen Luks

I Kui Omanik on Kasutajale esitanud sellekohase info, tegutseb Omaniku esindajana Lepingu täitmisel Tentest Trade OÜ (registrikood 10908261).

|  |  |  |  |
| --- | --- | --- | --- |
|  | NIMI | TEL. / FAKS | E-POST |
| Omaniku volitatud esindaja  Lepingust tulenevates  küsimustes | Aivar Aalmann | +3725039926 | aivar.aalmann@alecoq.ee |
| Kasutaja volitatud esindaja  Lepingust tulenevates  küsimustes | Helen Luks | +3725024492 | helen.luks@rmk.ee |

|  |  |
| --- | --- |
| Alljärgnev tabel täidetakse Kasutaja poolt juhul, kui Kasutaja tegutseb üüripinnal | |
| Üürileandja ärinimi/nimi: | Üürileandja registrikood/isikukood:   |  |  | | --- | --- | |  |  | |

II Tabelis toodud väärtus on aluseks Vara hüvitamisel Omanikule Lepingust või seadusest tulenevatel juhtudel. Kui väärtusereal on kirjas mitu objekti, vastab iga üksiku objekti väärtus tabelis toodud hinnale. Hinnad on käibemaksuta.

|  |  |  |  |  |  |  |  |
| --- | --- | --- | --- | --- | --- | --- | --- |
| Varjud | | Telgid / välimööbel | | Külmikud | | Vaaditoodangu müügi­tehnika | |
| **nimetus/tunnus** | **hind/€** | **nimetus/tunnus** | **hind/€** | **nimetus/tunnus** | **hind/€** | **nimetus/tunnus** | **hind/€** |
| vari 3x3m | 700,- | 3x3 | 1400,- | Baarikülmik 90x90  kahe uksega | 600,- | vaaditoodangu | 2400,- |
| vari 4x4m | 1400,- |  |  | müügikomplekt[[1]](#footnote-1) |  |
| vari 5x5m | 1800,- |  |  | külmik 1 uksega  60x206 | 700,- | liitrilugeja[[2]](#footnote-2) | 1000,- |
| vari 2,5x2,5m | 700,- | . |  | kuivjahuti[[3]](#footnote-3) | 1000,- |
|  |  |  |  | külmik 2 uksega  90x206 | 1000,- | mahlajahuti | 1700,- |
| 4x4 MDT/T | 1700,- |  |  | mobiillett[[4]](#footnote-4) | 3000,- |
| varjukate 3x3 | 400,- |  |  | Külmik 2 uksega  120x206 | 1000,- | **komponendid:** |  |
| varjukate 4x4 | 600,- |  |  | jahutid[[5]](#footnote-5) | 550,- |
| varjukate 5x5 | 700,- | **välimööbel** | 150,- | kassakülmik Aura  avatud, 2-p täidetav | 800,- | jahutid ROC4/BOC4 | 650,- |
| varjukate 2,5x2,5 | 400,- | (2 pinki, 1 laud, |  | pilar/õlletorn | 300,- |
| varjujalg ja -kivid | 200,- | puidust) |  | kassakülmik Aura  avatud, ülalttäidetav | 600,- | kraan, vaadiliides | 50,- |
|  |  |  |  | tilgaalus | 30,- |
|  |  |  |  | baarikülmik, 1 uks  48x64 | 600,- | käepide (logoga) | 20,- |
|  |  |  |  | CO2 reduktor | 65,- |

III Kasutaja maksab Omanikule müügiseadmete kasutamise eest igakuist üüritasu 0.- eurot iga seadmeühiku kohta. Kasutada antud seadmete arvestust peab Omanik. Kasutajal on õigus saada Omanikult teavet seadmete saldo kohta. Kasutaja tasub seadmete kasutamise eest vastavalt Omaniku poolt esitatavatele arvetele. Kasutaja kannab üüritasu Omaniku pangaarvele hiljemalt seadmete kasutamise kuule järgneva kuu 5 (viiendaks) kuupäevaks. Summale lisandub käibemaks.

1. **Lepingu objekt**
   1. Omanik annab Kasutajale Lepinguga Lepingus sätestatud tingimustel kasutamiseks Vara.
   2. Vara nimekiri on toodud Lepingu esilehel paiknevas tabelis.
2. **Kasutaja kohustub:**
   1. kasutama Vara sihtotstarbeliselt üksnes Omanikuga kokku lepitud müügikohtades ja hoiduma Omaniku eelneva kirjaliku loata Vara välimuse või asukoha muutmisest ning Vara üleandmisest kolmandatele isikutele;
   2. kasutama Vara heaperemehelikult, järgides Omaniku poolt kehtestatud hooldustingimusi Lepingu alusel Kasutajale üle antud seadmetele; hooldustingimused on kättesaadavad aadressil [www.alecoq.ee/hooldustingimused](http://www.alecoq.ee/hooldustingimused);
   3. Vara rikkumisel või kaotsiminekul informeerima sellest koheselt kirjalikult taasesitatavas vormis Volitatud esindajat või Omanikku; Omaniku nõudmisel koostama Vara kaotsimineku põhjuste ning kahjustuste ulatuse ja põhjuste selgitamiseks akti, millele kirjutab Kasutaja esindaja; Kasutaja saadab koostatud akti koheselt Volitatud esindajale või Omanikule;
   4. Vara rikkumise või kaotsimineku korral hüvitama Omanikule Vara maksumuse või selle taastamise maksumuse vastavalt Omaniku poolt esitatud arvele;
   5. tagastama Vara Omanikule korrasolevana (st seisukorras, millises see oli Kasutajale üleandmisel, võttes arvesse normaalset kulumist) Lepingu lõppemisel või lõpetamisel 14 (neljateistkümne) päeva jooksul; Vara tagastamine toimub vastava saatelehe allkirjastamisega;
   6. Vara maksumuse hüvitamisega või vara tagastamisega viivitamise korral maksma Omanikule tema arve alusel viivist null koma kakskümmend viis (0,25%) viivitatavast summast või tagastamata vara maksumusest iga tasumise või tagastamisega viivitatud päeva eest;
   7. Omaniku või Volitatud esindaja nõudmisel tagama Omaniku poolt volitatud isikute juurdepääsu Varale, sealhulgas võimaldama ligipääsu Varale hooldus- ja remonttööde teostajale;
   8. suveürituste läbiviimise ajaks kasutada võetud Vara tagastama ettenähtud tähtajaks; nimetatud kohustuse mittetäitmisel on Kasutaja kohustatud hüvitama Omaniku nõudel Vara soetusmaksumuse;
   9. kõrvaldama oma kulul Varal esinevad tehnilised rikked, mis on tekkinud välistest asjaoludest (ennekõike Vara tahtlik või hooletust kasutamisest tingitud kahjustamine, samuti Vara kasutamistingimuste rikkumine); seejuures pole oluline, kas välise asjaolu põhjustajaks oli Kasutaja töötaja või kolmas isik.
3. **Omanik kohustub:**
   1. Andma Vara Volitatud esindaja vahendusel Lepingus kokkulepitud tingimustel Kasutaja valdusesse;
   2. teisaldama Vara Volitatud esindaja vahendusel Lepingu tähtaja saabumisel oma kulul;
   3. kõrvaldama oma kulul Varal esinevad tehnilised rikked, mis ei ole tekkinud välistest asjaoludest (ennekõike Vara tahtlik või hooletust kasutamisest tingitud kahjustamine, samuti Vara kasutamistingimuste rikkumine).
4. **Muud sätted**
   1. Leping jõustub selle allkirjastamisel poolte poolt.
   2. Vara loetakse Kasutajale üle antuks ja Kasutaja poolt tagastatuks vastava saatelehe allkirjastamisega Kasutaja poolt.
   3. Leping kehtib Omaniku ja Kasutaja vahel sõlmitud müügilepingu lõppemiseni. Leping lõppeb automaatselt ka juhul, kui Kasutaja saab Lepingu alusel üle antud vara omanikuks. Kui Kasutaja omandab osa Lepingu alusel üle antud Vara, muutub Leping kehtetuks võõrandatud Vara osas.
   4. Lepingu lõppemisel kuulub vara tagastamisele p.2.5. nimetatud tähtaja jooksul.
   5. Pooltel on õigus Leping ennetähtaegselt lõpetada, teatades sellest teisele poolele kirjalikult vähemalt 2 (kaks) nädalat ette.
   6. Kui Kasutaja rikub Lepingu punkte 2.1. ja 2.2. või on tegevuse oma müügikohas lõpetanud või on Omanikul alust arvata, et Vara säilimine Kasutaja juures ei ole tagatud, on Omanikul õigus Leping ette teatamata üles öelda ning Vara viivitamatult Kasutaja valdusest välja nõuda. Eeltoodu rakendub samuti juhul, kui Kasutajal on Omaniku ees ületähtaegseid võlgnevusi.
5. **Teated ja Poolte volitatud esindajad**
   1. Kõik Lepingu täitmisega või Lepingust tulenevate vaidlustega seotud õiguslikku tähendust omavad teated loetakse ametlikult ja kooskõlas Lepinguga esitatuks, kui need on kirjalikus vormis Pooltele edastatud tähitud postiga kirja teel Lepingus näidatud aadressil või antud teisele Poolele üle allkirja vastu või edastatud digitaalallkirjaga e-posti teel.
   2. Pooled informeerivad üksteist kirjalikult kõigist muudatustest Lepingus toodud kontaktandmete (aadressid, telefonid, faksid, volitatud esindajad jms.) osas.

Leping on koostatud kahes (2) võrdset juriidilist jõudu omavas eksemplaris, millest:

* üks (1) jääb Omanikule ,
* üks (1) Kasutajale.

1. Müügikomplekt baaridele, sisaldab järgmisi komponente: õllejahuti, õlletorn, tilgaalus, vaadiliides, kraan, reduktor. [↑](#footnote-ref-1)
2. Vaaditoodangu müügikohtadele. [↑](#footnote-ref-2)
3. Vaaditoodangu serveerimiseks. [↑](#footnote-ref-3)
4. Teisaldatav seade vaaditoodangu serveerimiseks, komplektis: õllejahuti, õlletorn, tilgaalus, vaadiliides 2/3, kraanid 2/3, CO2 reduktor, CO2 balloon. [↑](#footnote-ref-4)
5. Tunnused: ROC2, ROC3, BOC2, BOC3. [↑](#footnote-ref-5)