TARNEleping nr. 5.1.1.4365

Sagadi “02.“ mai 2019 .a.

sõlmimise koht sõlmimise aeg

**AS A. Le Coq**, mida esindab müügijuht Andrus Henga (edaspidi nimetatud ’tarnija’) ja **Riigimetsa Majandamise Keskus**, mida esindab RMK juhatuse 26.03.2019 otsusega nr 1-32/41 kinnitatud RMK Sagadi metsakeskuse põhimääruse alusel Helen Luks (edaspidi nimetatud ’ostja’) sõlmisid käesoleva lepingu tarnija toodangu ja tarnija poolt vahendatava kauba (edaspidi nimetatud ’kaup’) ostuks-müügiks järgnevatel tingimustel:

1. **Tarnete kord**
   1. Ostjale väljastatakse kaupa tema tellimuse alusel, mis tuleb esitada tarnijale hiljemalt üle-eelmise tööpäeva kella 16.00-ks kauba saamise päevast arvates.
   2. Kaup tarnitakse ostja näidatud sihtkohta tööpäevadel kell 08:00 – 18:00. Erandid eeltoodust on võimalikud poolte kirjalikul kokkuleppel. Minimaalne tarneaeg on 48 (nelikümmend kaheksa) tundi.
   3. Väljastatava kauba sortimendi, koguse ja väljastamise aja kooskõlastavad pooled tellimuse vastuvõtmise käigus. Kauba hind vastab tarnija kehtivale hinnakirjale, kui käesolevas lepingus ei ole sätestatud teisiti.
   4. Kauba vedu ostjale toimub tarnija transpordiga ja tarnija kulul kui kauba kogus ületab kümmet (10) ühikut. Ühik käesoleva lepingu kontekstis tähendab toodangu kasti või plokki. Vaaditoodangu puhul võrdub 30-liitrine vaat 3 (kolme) ühikuga ning 20-liitrine vaat 2 (kahe) ühikuga. Tarneid, mille maht jääb alla käesolevas punktis loetletud kogustele, teostatakse tasu eest vastavalt tarnija hinnakirjale.
   5. Tarnijal on õigus punktis 1.4. viidatud miinimumkoguseid ja hinnakirja ühepoolselt muuta, teavitades ostjat ette vähemalt 2 (kaks) nädalat. Teade saadetakse ostja poolt tarnijale edastatud e-posti aadressil.
   6. Taara ja veopakendite vedu tarnijale toimub tarnija transpordiga ja tarnija kulul.
2. **Kauba ja tarnete kvaliteet**
   1. Tarnija garanteerib kauba säilimise kvaliteetsena kauba etiketil märgitud säilivusaja piires tingimusel, et ostja säilitab kaupa vastavalt kaubale ettenähtud hoiutingimustele. Vaaditoodangu kvaliteedi tagab tarnija lisatingimusel, et selle hoidmine ja väljastamine toimub süsihappegaasi keskkonnas (jookide rõhu alla viimiseks ei tohi kasutada atmosfääriõhku).
   2. Ostja teatab avastatud kvaliteedipuudustest tarnijale esimesel võimalusel. Tarnija süül realiseerimisaja jooksul kvaliteedi halvenemise korral, võõrlisandite esinemisel toodangus, mittepuhta taara korral ja tarbimist takistavate organoleptiliste omaduste (maitse, lõhn, välimus) korral on ostjal õigus tagastada tarnijale kaup sama hinnaga, millega kaup ostjale müüdi.
   3. Ostja lubab kontrollida ja hinnata tema juures kauba hoidmise ja edasimüügi tingimusi. Ostja kohustub kauba säilitamisel enda juures tagama hoiutingimused, mis vastavad tarnija poolt esitatud nõuetele ning seadustes ja muudes õigusaktides sätestatud tingimustele.
   4. Kauba vastuvõtul ilmnenud koguselise tellimusele mittevastavuse korral on Ostjal õigus esitada pretensioon Tarnija arvel näidatud kontaktandmetel 1 (ühe) tööpäeva jooksul peale kauba saabumist.
3. **Maksetingimused**
   1. Arvelduste aluseks on arved. Arved tuleb tasuda 14 päeva jooksul arvates arve väljaandmise kuupäevast.
   2. Arved tasutakse pangaülekandega.
   3. Tasumisel näitab ostja maksedokumendil arve(te) numbri(d), mille eest tasutakse. Tarnijale tagastatud taara maksumust võib järgmise kaubaarve summast maha arvata ainult tarnija.
   4. Ostjale võimaldatava krediidi suurus on 1000 eurot. Nimetatud limiidist suurema summa eest kaupa võlgu ei väljastata, sõltumata sellest, kas maksetähtaeg on saabunud või mitte. Tarnija võib vajadusel muuta ostjale võimaldatavat krediidilimiiti.
   5. Lepingu või selle lisade tingimuste rikkumisel ostja poolt on tarnijal õigus maksetingimusi (ennekõike maksetähtaega ja krediidilimiiti) ühepoolselt muuta. Lepingu lisadeks on näiteks ostjaga sõlmitavad koostöö- ja varakasutuslepingud.
   6. Kui ostja ei aktsepteeri tarnija arvet või osa sellest, teatab ta sellest tarnijale motiveeritult hiljemalt järgmisel tööpäeval pärast mitteaktsepteerimise põhjuse ilmnemist, kirjalikult või telefoni teel.
4. **Taara**
   1. Ostjal on õigus 90 päeva jooksul tagastada pudelitaarat ning ostetud kaubale vastavas koguses ja sortimendis veopakendeid (taarakaste, plastreste ja puitaluseid). Tarnija ei osta pudeleid, millel on praod või läbiulatuvad täkked, kemikaalide lõhn, sisemuses sadestunud aineid või kõrvalisi esemeid jms. Veopakendeid on ostjal õigus tagastada vaid koguses, millises neid tarnija poolt tellimuse täitmisel üle anti. Lepingu pooled peavad arvestust lepingu täitmisel vastastikku üle antud veopakendite osas (saldoarvestus). Kui ostja on tarnijale tagastanud veopakendeid rohkem kui tarnija on ostjale tarninud, kohustub ostja tarnijalt enamtagastatud veopakendid tagasi ostma hinnaga, millega need tarnijale müüdi. Erandid käesolevas punktis sätestatust on võimalikud poolte kirjalikul erikokkuleppel.
   2. Taara tagastamisel peab viimane olema ostja poolt taaraliikide lõikes kaubaalusele sorteeritud ning taara tagastusdokumendid peavad olema koostatud enne taara üleandmist. Tarnija või tarnija ülesandel taarakäitlust teostav kolmas isik ei ole kohustatud taarat tagasi võtma, kui taara ja dokumendid on käesolevas punktis kirjeldatud viisil ette valmistamata.
   3. Kui ostja ostab vaaditoodangut, annab tarnija ostjale tasuta kasutamiseks vaaditoodangu taara (vaadid, edaspidi KEG). KEG-i hind on 64 (kuuskümmend neli) eurot. Ostja kohustub KEG-i saamisel tasuma tarnijale tagatisrahaks poole KEG-i hinnast – 32 eurot. Tagatisraha on käibemaksuvaba. KEG-de kogus ja sortiment (mahutavus liitrites), samuti tagatisraha suurus fikseeritakse tarnija poolt arve-saatelehel.
   4. KEG-d on tarnija omandis ning neid on keelatud loovutada kolmandatele isikutele. Ostja tagastab tühjenenud KEG-d tarnijale viivitamatult, kuid mitte hiljem, kui 40 päeva jooksul alates KEG-de kättesaamise päevast. Ostja tagastab KEG-id tarnijale eraldi saatelehe alusel, millele märgitakse tagastatavate KEG-de kogus, sortiment ja tagatisraha suurus iga KEG-i eest eraldi ning kokku. Sellise saatelehe alusel tagastab tarnija ostjale viimase poolt kauba saamisel vastavalt p.4.2. tasutud tagatisraha.
   5. Kui ostja punktis 4.3. nimetatud tähtaegade jooksul temale kasutamiseks antud KEG-e ei tagasta, on tarnijal õigus jätta endale ostja poolt tasutud tagatisraha ning nõuda ostjalt iga tähtaegselt tagastamata KEG-i kohta 32 eurot trahvi, mille ostja kohustub tasuma nõudes näidatud tähtajaks, kui pooled ei saavuta teistsugust kokkulepet.
   6. Ostja on kohustatud hoidma tema kasutuses olevad KEG-d tehniliselt korras ja puhtad, nimetatud kohustuse mittetäitmisel hüvitab ostja tarnijale tekitatud kahjud. Tarnijal on õigus kontrollida ostja juures KEG-de olemasolu.
5. **Lepingu jõustumine ja kehtivus. Muud tingimused**
   1. Kui ostja ei tasu kauba eest õigeaegselt, on tarnijal õigus nõuda temalt viivist 0,15 % viivitatud makse summast iga tasumisega viivitatud päeva eest ning ostja kohustub selle nõude rahuldama nõudes näidatud tähtajaks. Tarnijal õigus kuni võlgnevuse tasumiseni peatada kauba väljastamine või ette teatamata lepingust taganeda.
   2. Lepingu lisade (ennekõike koostöö- ja müügiseadmete üürilepingu) rikkumisel ostja poolt on tarnijal õigus rakendada käesolevast lepingust ja seadusest tulenevaid õiguskaitsevahendeid.
   3. Käesolev leping jõustub selle mõlemapoolse allakirjutamise hetkest.

**Leping kehtib kuni**

„02. mai 2020.a.

Käesoleva lepingu kehtivus pikeneb automaatselt ühe aasta kaupa, kui lepingu üks pool ei teata vähemalt kaks nädalat enne lepingu lõppemise tähtaega teisele poolele lepingu lõppemisest kirjalikult ette. Pooltel on õigus käesolev leping ennetähtaegselt üles öelda, teatades sellest teisele poolele vähemalt kaks nädalat kirjalikult ette.

* 1. Käesoleva lepingu allakirjutamisega kaotavad kehtivuse kõik poolte vahel varem sõlmitud lepingud ja kokkulepped.
  2. Käesolev leping lõppeb automaatselt, kui ostja ei ole tarnijalt 4 (nelja) kuu jooksul kaupa ostnud. Ostja taotlusel võib tarnija eelnimetatud sätet mitte rakendada. Viimati nimetatud juhul on tarnijal ostja tellimuste jätkudes õigus teostada ostjale täiendav taustakontroll ning vajadusel muuta makse- ja tarnetingimusi või leping ette teatamata üles öelda.
  3. Kaup on kuni ostja poolt kauba eest tasumiseni tarnija omandis. Kaubaga seotud kulud ja riskid lähevad tarnijalt ostjale üle ostja poolt kauba vastuvõtmisel.

1. **Eritingimused**

Kogu sortimendi kehtivast hinnakirjajärgsest alghinnast 20% (v.a. kange alkohol ja importtoodang)

**Lepingupoolte rekvisiidid:**

Tarnija: Ostja:

Laulupeo pst 15, 50050 Tartu jur.aadress: Sagadi küla, Haljala vald, Lääne-Virumaa 45403

reg. kood 10034247 postiaadress: Sagadi küla, Haljala vald, Lääne-Virumaa 45403

tel 744 9888; 744 9777; 744 9770; reg. kood: 70004459

faks 744 9775

KMK nr: EE100559901

a/a EE051010102000429003 SEB

a/a EE422200001120117607 Swedbank tel: 6767888

a/a EE131700017000140296 Nordea Pank

e-post: [sagadi@rmk.ee](mailto:sagadi@rmk.ee)

[arved@rmk.ee](mailto:arved@rmk.ee)

e-shop e-post: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HORECA** a/a: EE071010502024289007, SEB

AS A. Le Coq müügiesindaja nimi ja kontaktnumber: Aivar Aalmann +3725039926

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tarnija esindaja allkiri | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ostja esindaja allkiri |

**Tarnekohad:**

|  |  |
| --- | --- |
| **SAAJA:** | **AADRESS** |
| RMK Sagadi metsakeskuse restoran | L.-Virumaa Haljala v. Sagadi k. Mõisa 45403 |
|  |  |
|  |  |